Publication: Magyar Közlöny
Issue: MK-2001-59 (Year: 2001, Number: 59)
Era: 1990-2004
Section: nyilvánosságáról szóló 1992. évi LXIII. törvény (a továbbiakban: Avtv.) 3. § (1) bekezdése szerinti személyes adat
Paragraph Index: 448

2. számú mellékletében meghatározott személyi kör (speciális csoport) esetében nem alapjogok konfliktusáról, hanem egy alapjog önkéntes korlátozásáról van szó: az önkéntes beleegyezés törvényes feltétele annak, hogy valaki nemzetbiztonsági szempontból különleges tisztséget töltsön be, vagyis egy speciális csoporthoz tartozzon. A „C” típusú ellenőrzés folyamatában tehát a magánlakás sérthetetlenségéhez, a magántitok, valamint a személyes adatok védelméhez való jog korlátozásával állapíthatók meg azok a kockázati tényezők, körülmények és információk, amelyek a vizsgálat eredményéhez vezethetnek. A nemzetbiztonsági szolgálatok — az Nbtv. 39. § (2) bekezdés alapján — az érintett személyiségi jogait legkevésbé korlátozó eszközt kötelesek igénybe venni, továbbá a titkos információgyűjtés módszereit és eszközeit jogszerűen csak akkor alkalmazhatják, ha az Nbtv.-ben meghatározott feladatok ellátásához szükséges adatok más módon nem szerezhetők be.

Source: https://magyarkozlony.hu/hivatalos-lapok/5e0da1329158c412171a080ee22d38ac45fcfe83/dokumentumok/0ebd7df273c3a4935f7cd21938498a23da6760db/letoltes